“พาณิชย์” จับมือเอกชน ลดราคาสินค้า 72 รายการ สูงสุด 58% สู้ “โควิด” ดีเดย์วันนี้-มิ.ย.!
"กระทรวงพาณิชย์" จับมือเอกชน 22 ราย ลดราคาสินค้าอุปโภค-บริโภค 72 รายการ สูงสุด 58% สู้วิกฤต "โควิด-19" ดีเดย์วันนี้-มิ.ย.!
"กระทรวงพาณิชย์" จับมือเอกชน 22 ราย ลดราคาสินค้าอุปโภค-บริโภค 72 รายการ สูงสุด 58% สู้วิกฤต "โควิด-19" ดีเดย์วันนี้-มิ.ย.!
16 เม.ย. 2563

นายจุรินทร์ ลักษณวิศิษฏ์ รองนายกรัฐมนตรี และรัฐมนตรีว่าการกระทรวงพาณิชย์ เปิดเผยว่า ได้ประชุมร่วมกับกรมการค้าภายใน และผู้ผลิตสินค้าอุปโภคบริโภครายใหญ่ รวมทั้งโมเดิร์นเทรด ภายใต้ “โครงการพาณิชย์ลดราคาช่วยประชาชน”
โดยบริษัทผู้ผลิตสินค้ารายใหญ่ของประเทศทั้งหมด 14 รายที่เข้าร่วมโครงการดังกล่าวกับกระทรวงพาณิชย์ และห้างค้าส่งค้าปลีก อีก 8 ราย ได้ให้ความร่วมมือในการลดราคาสินค้าใน 6 หมวด รวม 72 รายการ และคาดว่าจะมีผู้ประกอบการอีกจำนวนหนึ่งที่จะเข้าร่วมการลดราคาสินค้าครั้งนี้ด้วย
สำหรับสินค้าในแต่ละหมวดที่จะปรับลดราคาลง ประกอบด้วย
1. หมวดอาหารและเครื่องดื่ม ลดราคา 5-50% เช่น ข้าวสารบรรจุถุง, น้ำมันปาล์ม, บะหมี่กึ่งสำเร็จรูป, นมถั่วเหลือง, นม UHT, โยเกิร์ต เป็นต้น
2. หมวดอาหารปรุงสำเร็จแช่แข็ง ลดราคา 31-37% เช่น เซเว่น อีเลฟเว่น, CP Fresh Mart
3. หมวดซอสปรุงรส ลดราคา 7-37% ได้แก่ ซีอิ๊วขาว, ซอสหอยนางรม, เต้าเจี้ยว, ซอสปรุงรส
4. หมวดของใช้ในชีวิตประจำวัน ลดราคา 8-50% เช่น กระดาษชำระ, แป้งเด็ก, ยาสีฟัน, แปรงสีฟัน, น้ำยาบ้วนปาก, สำลี, ผ้าอนามัย
5. หมวดผลิตภัณฑ์ชำระร่างกาย ลดราคา 6-58% เช่น สบู่ก้อน, ครีมอาบน้ำ, แชมพู, ครีมนวดผม, โฟมล้างหน้า
6. หมวดผลิตภัณฑ์ซัก-ล้าง ลดราคา 10-51% เช่น ผงซักฟอก, น้ำยาปรับผ้านุ่ม, น้ำยาซักผ้า, น้ำยาล้างจาน, น้ำยาทำความสะอาดพื้น
          “สินค้าดังกล่าว จะเริ่มปรับลดราคาลงตั้งแต่วันนี้- 30 มิถุนายน 2563 เพื่อช่วยลดภาระการครองชีพให้กับพี่น้องประชาชนในสถานการณ์ที่เราต้องยอมรับทุกข์ยากร่วมกันในขณะนี้” นายจุรินทร์ กล่าว
